ફિલ્મ ઇન્ડસ્ટ્રીમાંથી એક સોર્સ કહે છે કે, ‘કોઈ પોલિટિશિયન વિશે ફિલ્મ બનાવવી સહેલું નથી. તમારે યોગ્ય મંજૂરી મેળવવી પડે અને સાથે જ જે પોલિટિશિયન પર ફિલ્મ બની રહી હોય એની પાર્ટીને ખાતરી આપવી પડે છે કે, એ પોલિટિશિયનને યોગ્ય રીતે રજૂ કરવામાં આવશે. શિવ સેના લીડર સંજય રાઉત બાલ ઠાકરેની બાયોપિકને પ્રોડ્યૂસ કરી રહ્યા છે. જેમાં નવાઝુદ્દીન સિદ્દીકી ટાઇટલ રોલ પ્લે કરી રહ્યો છે. નવાઝે કહ્યું હતું કે, ‘મારી કામગીરી એક્ટિંગ કરવાની છે. મને ઇન્ટરેસ્ટિંગ કૅરૅક્ટર્સ પ્લે કરવા મળે એ તમામ તકો હું ઝડપી લઇશ. મને જટીલ પાત્રો ગમે છે. હું ટિપિકલ લવ સ્ટોરીઝ ન કરી શકું. મેકર્સને મારામાં વિશ્વાસ હોવાના કારણે જ મને આ તક મળી હતી. દરેક વ્યક્તિ આ રોલ અસરકારક રીતે ન ભજવી શકે. ઓડિયન્સ તરીકે આપણે એટલી જ આશા રાખી શકીએ કે, ફિલ્મમેકર્સને સ્ક્રિપ્ટ્સ સાથે સમાધાન કર્યા વિના બાયોપિક્સ બનાવવા માટે ફ્રીડમ આપવામાં આવે. જેથી ઓડિયન્સને વાસ્તવિકતાનો પરિચય થાય.